
144                                           DR.31.10.2018                                                                                                                                            

 
juga di atas keprihatinan Menteri yang telah pun memberikan komitmen untuk memastikan 
bahawa perkara ini tidak berlaku.   

Kita tidak pernah melihat dalam kerajaan dahulu, seorang Menteri Pengangkutan 
atau mana-mana Menteri pun memohon maaf kepada penumpang-penumpang. Ini adalah 
sejarah dan saya ingin merakamkan di sini ucapan setinggi-tinggi tahniah dan terima kasih 
kepada Menteri yang begitu prihatin. Terima kasih.  

Tuan Loke Siew Fook:  Terima kasih, Yang Berhormat Jelutong.  Itu sikap yang 
kita akan ambil bahawa kalau ada kelemahan, di mana ada kesulitan kepada pihak orang 
ramai saya rasa pihak pengendali dan pihak kerajaan, kita perlu mengakui kesilapan tersebut 
dan kita perlu menyatakan itu secara terbuka.   

Tuan Sanisvara Nethaji Rayer a/l Rajaji [Jelutong]: Hidup Pakatan. 

Tuan Loke Siew Fook: Penerbangan terus dari China ke Pantai Timur. Untuk 
makluman Yang Berhormat Bagan Serai, yang bertanyakan mengenai penerbangan terus 
dari China ke Pantai Timur, Semenanjung, Malaysia, kerajaan akan sentiasa menggalakkan 
mana-mana syarikat penerbangan negara atau asing untuk mewujudkan perkhidmatan 
penerbangan antarabangsa secara terus dari luar negara ke mana-mana lapangan terbang 
di Malaysia. Ini termasuklah lapangan terbang di Pantai Timur, dengan mengambil langkah-
langkah seperti berikut. 

Pertama, rundingan udara dua hala dengan negara-negara asing pada setiap tahun 
bagi mewujudkan dan meningkatkan hal-hal trafik penerbangan di antara Malaysia dan 
negara-negara tersebut.   

Kedua, memasukkan bandar-bandar di Malaysia sebagai salah satu destinasi yang 
di liberalisasi di bawah ASEAN Multilateral Agreement on The Full Liberalization of 
Passenger Air Services. Di bawah perjanjian ini, yang telah ditandatangani dan diratifikasi 
oleh Malaysia, syarikat-syarikat penerbangan negara-negara ASEAN dibenarkan untuk 
mengadakan penerbangan di antara mana-mana destinasi ASEAN tanpa had kekerapan, 
kapasiti dan jenis pesawat. 

Ketiga, menawarkan pelbagai insentif kepada syarikat-syarikat penerbangan 
daripada luar negara yang beroperasi ke mana-mana lapangan terbang negara termasuklah 
ke bandar-bandar utama Sabah oleh Malaysia Airport Holdings Berhad menerusi airlines 
incentive programme. Sehubungan dengan itu, syarikat-syarikat penerbangan negara seperti 
Malaysia Airlines Berhad, Firefly, Malindo Air dan AirAsia menyediakan perkhidmatan 
penerbangan ke lapangan-lapangan terbang di Pantai Timur seperti Lapangan Terbang 
Sultan Ismail Petra, Kota Bharu, Lapangan Terbang Sultan Ahmad Shah, Kuantan dan 
Lapangan Terbang Sultan Mahmud, Kuala Terengganu.  Walau bagaimanapun buat masa 
ini tiada sebarang penerbangan terus daripada China ke lapangan-lapangan terbang 
tersebut. 

Tuan Yang di-Pertua: Yang Berhormat Bagan Serai minta laluan, Yang Berhormat 
Menteri.   

Dato’ Dr. Noor Azmi bin Ghazali [Bagan Serai]:  Terima kasih, Tuan Yang di-
Pertua.  Terima kasih, Menteri.  Saya bertanya tentang penerbangan terus daripada China 
ke Pantai Timur itu sebenarnya bertujuan hendak mengatakan bahawa kalau kita hendak 
pembangunan, kalau kita mahukan kemajuan satu tempat, orang luar, pelabur dari luar dia 
akan tanya mana airport?  Dia akan tanya mana jalan terus?  Kalau dia terpaksa datang sini 
hendak berulang pergi ke Pantai Timur atau berulang ke Perak umpamanya, maka itu susah 
untuk pelabur-pelabur luar untuk datang.   

Dengan itu juga, saya ingin bertanya kepada Menteri, saya difahamkan bahawa 
pembinaan lapangan terbang di Perak yang dijangkakan di Perak Tengah itu dikatakan 
mungkin tidak jadi.  Jadi saya mahu tanya kembali kepada Menteri, kalau tidak silap saya 
pada tahun 2012 pernah dicadangkan pembinaan lapangan terbang dengan pihak swasta di 
kawasan Parlimen Bagan Serai iaitu Utara Malaysia Airport Terminal (UMAT) pernah 
dibawakan dalam Dewan ini.   

Adakah peluang untuk kawasan ini di sebutkan semula, dibincangkan semula? 
Adakah peluang untuk dijadikan airport di Parlimen Bagan Serai?  Terima kasih, Menteri. 

Puan Hajah Siti Zailah binti Mohd Yusoff [Rantau Panjang]:  Sedikit. 



juga di atas keprihatinan Menteri yang telah pun memberikan komitmen untuk memastikan bahawa perkara ini tidak berlaku. Kita tidak pernah melihat dalam kerajaan dahulu, seorang Menteri Pengangkutan atau mana-mana Menteri pun memohon maaf kepada penumpang-penumpang. Ini adalah sejarah dan saya ingin merakamkan di sini ucapan setinggi-tinggi tahniah dan terima kasih kepada Menteri yang begitu prihatin. Terima kasih. Tuan Loke Siew Fook: Terima kasih, Yang Berhormat Jelutong. Itu sikap yang kita akan ambil bahawa kalau ada kelemahan, di mana ada kesulitan kepada pihak orang ramai saya rasa pihak pengendali dan pihak kerajaan, kita perlu mengakui kesilapan tersebut dan kita perlu menyatakan itu secara terbuka. Tuan Sanisvara Nethaji Rayer a/l Rajaji [Jelutong]: Hidup Pakatan. Tuan Loke Siew Fook: Penerbangan terus dari China ke Pantai Timur. Untuk makluman Yang Berhormat Bagan Serai, yang bertanyakan mengenai penerbangan terus dari China ke Pantai Timur, Semenanjung, Malaysia, kerajaan akan sentiasa menggalakkan mana-mana syarikat penerbangan negara atau asing untuk mewujudkan perkhidmatan penerbangan antarabangsa secara terus dari luar negara ke mana-mana lapangan terbang di Malaysia. Ini termasuklah lapangan terbang di Pantai Timur, dengan mengambil langkah- langkah seperti berikut. Pertama, rundingan udara dua hala dengan negara-negara asing pada setiap tahun bagi mewujudkan dan meningkatkan hal-hal trafik penerbangan di antara Malaysia dan negara-negara tersebut. Kedua, memasukkan bandar-bandar di Malaysia sebagai salah satu destinasi yang di liberalisasi di bawah ASEAN Multilateral Agreement on The Full Liberalization of Passenger Air Services. Di bawah perjanjian ini, yang telah ditandatangani dan diratifikasi oleh Malaysia, syarikat-syarikat penerbangan negara-negara ASEAN dibenarkan untuk mengadakan penerbangan di antara mana-mana destinasi ASEAN tanpa had kekerapan, kapasiti dan jenis pesawat. Ketiga, menawarkan pelbagai insentif kepada syarikat-syarikat penerbangan daripada luar negara yang beroperasi ke mana-mana lapangan terbang negara termasuklah ke bandar-bandar utama Sabah oleh Malaysia Airport Holdings Berhad menerusi airlines incentive programme. Sehubungan dengan itu, syarikat-syarikat penerbangan negara seperti Malaysia Airlines Berhad, Firefly, Malindo Air dan AirAsia menyediakan perkhidmatan penerbangan ke lapangan-lapangan terbang di Pantai Timur seperti Lapangan Terbang Sultan Ismail Petra, Kota Bharu, Lapangan Terbang Sultan Ahmad Shah, Kuantan dan Lapangan Terbang Sultan Mahmud, Kuala Terengganu. Walau bagaimanapun buat masa ini tiada sebarang penerbangan terus daripada China ke lapangan-lapangan terbang tersebut. Tuan Yang di-Pertua: Yang Berhormat Bagan Serai minta laluan, Yang Berhormat Menteri. Dato' Dr. Noor Azmi bin Ghazali [Bagan Serai]: Terima kasih, Tuan Yang di- Pertua. Terima kasih, Menteri. Saya bertanya tentang penerbangan terus daripada China ke Pantai Timur itu sebenarnya bertujuan hendak mengatakan bahawa kalau kita hendak pembangunan, kalau kita mahukan kemajuan satu tempat, orang luar, pelabur dari luar dia akan tanya mana airport? Dia akan tanya mana jalan terus? Kalau dia terpaksa datang sini hendak berulang pergi ke Pantai Timur atau berulang ke Perak umpamanya, maka itu susah untuk pelabur-pelabur luar untuk datang. Dengan itu juga, saya ingin bertanya kepada Menteri, saya difahamkan bahawa pembinaan lapangan terbang di Perak yang dijangkakan di Perak Tengah itu dikatakan mungkin tidak jadi. Jadi saya mahu tanya kembali kepada Menteri, kalau tidak silap saya pada tahun 2012 pernah dicadangkan pembinaan lapangan terbang dengan pihak swasta di kawasan Parlimen Bagan Serai iaitu Utara Malaysia Airport Terminal (UMAT) pernah dibawakan dalam Dewan ini. Adakah peluang untuk kawasan ini di sebutkan semula, dibincangkan semula? Adakah peluang untuk dijadikan airport di Parlimen Bagan Serai? Terima kasih, Menteri. Puan Hajah Siti Zailah binti Mohd Yusoff [Rantau Panjang]: Sedikit.